cyanic-selkie/wikianc huggingface dataset:
Jan Steytler
Dr. Jan Steytler (Burgersdorp, 26 Oktober 1910 - † onbekend) was Kaaplandse leier van die Verenigde Party (V.P.) ten tyde van die Bloemfonteinse kongres van die party in 1959 toe die progressiewes weggebreek het om die Progressiewe Party onder leiding van Colin Eglin, Helen Suzman en andere te stig. Hy het ook uit die V.P. bedank.
Steytler wen in 1953 met 'n meerderheid van 1 492 stemme teen C.G. Vorster, 'n Nasionalis in die destydse veilige Verenigde Party-setel Queenstown. 'n Buitengewone hoë stempersentasie van 96,2% in 1958 kos die V.P. amper die setel toe Steytler met slegs 13 stemme wen teen die Nasionale Party se H.H. Smit. In die volkstemming van 1960 oor republiekwording is die uitslag eweneens feitlik gelykop toe 5 378 kiesers teen die republiek stem en 5 257 daarvoor. Queenstown teken weer 'n baie hoë stempersentasie van 95,8% aan. In die verkiesing van die volgende jaar wen die Nasionale Party die eerste keer in Queenstown toe J.J. Loots 369 stemme meer as die V.P. se C.J.S. Wainwright kry. Omdat Queenstown toe so gelykop was, het Steytler in daardie verkiesing in Port Elizabeth-Suid vir die Progressiewe Party gestaan en met 2 730 stemme teen die V.P. se R.P. Plewman verloor. Hy is nooit weer tot die parlement verkies nie.
Steytler het die partyleier van die P.P. geword op die stigtingskongres op 13 November 1959 en dit gebly tot in Desember 1970, maar was baie minder sigbaar as Helen Suzman, die party se enigste Parlementslid van die verkiesing op 18 Oktober 1961 tot en met die verkiesing van 1974, toe vyf ander L.P.'s ook verkies is. 'n Sesde lid is kort daarna in die tussenverkiesing in Pinelands verkies.
Steytler is eers deur Harry Lawrence, voormalige kabinetsminister en die mees senior V.P.-lid wat die party in 1959 verlaat het, opgevolg as tydelike leier, waarna Colin Eglin leier geword het in Februarie 1971.
Stressor
'n Stressor is 'n chemiese of biologiese agens, omgewings-toestand, eksterne stimulus of 'n gebeurtenis wat stres veroorsaak in 'n organisme.
Gebeurtenisse wat die stresreaksie kan sneller, sluit die volgende in:
Stressore veroorsaak fisiese, chemiese en geestelike reaksies binne die liggaam. 'n Fisiese stressor produseer meganiese spanning op die vel, bene, ligamente, spiere en senuwees wat weefselvervorming veroorsaak en in uiterste gevalle weefselbreuke. Chemiese spanning veroorsaak ook biomeganiese reaksie wat verband hou met metabolisme en weefselherstel. Fisiese stressore kan pyn veroorsaak en benadeel werkverrigting. Chroniese pyn en gestremdheid wat mediese aandag benodig kan ontstaan ​​as gevolg van uiterste fisiese stressore of indien daar nie voldoende herstel was in die tyd tussen opeenvolgende blootstellings nie.
Stressors kan geestelike funksie en prestasie beïnvloed. Een moontlike meganisme behels die stimulasie van die hipotalamus, met kortikotropien-vrystellingsfaktor ("CRF") -> vrystelling van adrenokortikotrofiese hormoon ("ACTH") deur die hipofise -> bynierkorteks skei verskeie streshormone af (bv. kortisol) -> streshormone (tot soveel as 30 entiteite) reis in die bloedstroom na relevante organe bv. kliere, hart, ingewande -> veroorsaak die vlug-of-vegreaksie. Behalwe hierdie vloei is daar 'n alternatiewe pad wat geneem kan word nadat die stressor oorgeplaas is na die hipotalamus, wat lei tot prikkeling van die simpatiese senuweestelsel, waarna die byniermedulla adrenalien afskei. Geestelike en sosiale stressore kan gedrag beïnvloed en hoe individue reageer op fisiese en chemiese stressore.
Bernard Glemser
Bernard Glemser (20 Mei 1908–3 April 1990), ook bekend onder die skuilname Robert Crane en Geraline Napier, was 'n skrywer van fiksie-, niefiksie- en kinderboeke. Hy dien in die Britse Lugmag as 'n intelligensie offisier gedurende die Tweede Wêreldoorlog, en is daarna werksaam in die Verenigde State vir die Britse regering vir 'n aantal jare. Hy spits hom daarna toe op skryfwerk. Sy eerste roman, getiteld Love for Each Other, verskyn in 1946.
Sy roman, Girl on the Wing, is verwerk vir 'n rolprent getiteld Come Fly With Me (wat daarna heruitgereik is as The Fly Girls). Glemser het ook gebruik gemaak van skuilname – hy het onder die skuilnaam Robert Crane wetenskapsfiksie geskryf soos Hero's Walk (1954), en onder die skuilnaam Geraline Napier verskeie romanse geskryf. Wat sy niefiksiewerk betref, het hy Man Against Cancer (1969) geskryf, wat gebaseer is op sy onderhoude met gerekende kankernavorsers.
Glemser se boeke vir kinders, getiteld All About the Human Body en All About Biology, is in verskeie tale vertaal en deur Unesco versprei in Afrika, Asië en die Midde-Ooste.
Huun-Huur-Tu
Huun-Huur-Tu (Хуун-Хуур-Ту of Choeoen-Choeoer-Toe in Russies, Хүн Хүртү of Chun Churtu in Tiwaans) is 'n Russiese folkgroep van Tiwa wat liedjies in die tradisionele goomei-styl sing. Die sanger van die groep is Kajgal-ool Chowalig. Die groep is in 1992 gestig.
Melinda Clarke
Melinda Clarke (gebore 24 April 1969) is 'n Amerikaanse aktrise. Sy is bekend vir haar rolle in die rolprente Return of the Living Dead III (1993), Killer Tongue (1996), en Spawn (1997), en in die televisiereeks The O.C. (2003).
Clathria litos
Clathria litos is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ethel Barrymore
Ethel Barrymore (15 Augustus 1879 – 18 Junie 1959) was 'n Amerikaanse aktrise. Sy was bekend vir haar rolle in die rolprente None But the Lonely Heart (1944), The Spiral Staircase (1946), The Paradine Case (1947), en Pinky (1949).
Sarah Clarke
Sarah Clarke (gebore 16 Februarie 1972) is 'n Amerikaanse aktrise, skryfster, en vervaardiger. Sy is bekend vir haar rolle in die rolprent The Twilight Saga: Breaking Dawn - Part 1 (2011) en in die televisiereekse 24 (2001), Men of a Certain Age (2009), en Bosch (2014).
Wapens van provinsies van Suid-Afrika
Sedert uniewording in 1910 is Suid-Afrika in provinsies verdeel. Daar was oorspronklik vier provinsies (voorheen kolonies), maar sedert 1994 is daar nege. Elke huidige en vorige provinsie het sy eie amptelike wapen wat deur die provinsiale regering getoon word, bv. op sy Offisiële Koerant en sy briefhoofde.
Geskiedenis
Slegs drie uit die vier kolonies wat die oorspronklike provinsies geword het, het wapens gevoer, nl Kaapland, Natal en die Oranje-Vrystaat. Transvaal het nie 'n wapen gehad nie. Alhoewel die provinsiale administrasies nie die wetlike opvolgers van die vorige koloniale regerings was nie, het Kaapland, Natal, en die OVS die kolonies se ampswapens oorgeneem en niemand het daarteen beswaar gemaak nie.
In 1911 het koning George V die onderskeie kwartiere van die landswapen aan die provinsies toegeken, maar die regering het nie die provinsiale administrasies daarvan ingelig nie en hierdie wapentoekennings is uiteindelik in 1954 deur koningin Elizabeth II op versoek van die unieregering teruggetrek.
Die OVS het in 1925 opgehou om die ou Oranjerivierkolonie se wapen te gebruik en in 1937, na twaalf jaar sonder 'n wapen, het die provinsie die wapen van die ou OVS republiek aangeneem. In 1954 het die Transvaalse provinsiale administrasie op soortgelyke wyse die wapen van die ou Zuid-Afrikaansche Republiek aangeneem.
Die vier wapens soos hulle deur die provinsies gevoer is, is in 1955 by die College of Arms in Engeland amptelik op rekord geplaas. Na republiekwording en die stigting van 'n eie Buro vir Heraldiek, is hulle tussen 1967 en 1969 ook by die Buro geregistreer.
Al vier wapens het verval toe die provinsies in 1994 deur die nege nuwe provinsies vervang is. Mettertyd het elkeen van die nuwe provinsies sy eie nuwe wapen laat ontwerp en registreer: Gauteng, Mpumalanga en die Oos-Kaap in 1996; die Noord-Kaap in 1997; Noordelike (nou Limpopo) en die Wes-Kaap in 1998; Noordwes en die Vrystaat in 1999; en KwaZulu-Natal in 2004.
R72 (Suid-Afrika)
Die R72 is ’n Oos-Kaapse provinsiale roete in Suid-Afrika wat die N2 ooswaarts van Gqeberha met Oos-Londen verbind via Port Alfred. Dit bied ’n alternatief vir die N2 vir ’n reis tussen Gqeberha en Oos-Londen.
Clathria mixta
Clathria mixta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1912 deur Hentschel.
Saskia de Coster
Saskia de Coster (gebore in 1976) is 'n Vlaamse skryfster. Haar werk is reeds in verskeie letterkundige tydskrifte gepubliseer. Sy skryf ook draaiboeke en romans. De Coster is ook genoem as een van die ontluikende skrywers van die Vlaamse skrywerstoneel. Sy het met ingang April 2013 ses boeke gepubliseer.
Bibliografie
De Coster is in 1976 gebore. Sy het reeds begin skryf toe sy twee jaar oud was. Toe sy elf jaar oud was het sy 'n nasionale kompetisie gewen en het sy die titel "Junior Joernalis" verwerf.
De Coster het tussen 1994 en 1998 Germaanse tale aan die Katolieke Universiteit van Leuven studeer en in 1998 'n meestersgraad in letterkunde aan dieselfde universiteit behaal.
Werk
De Coster debuteer in 2000 met haar eerste boek getiteld Onder mekaar, 'n bundel donker verhale oor die verbrokkeling van 'n ongewone gesin. Onder mekaar verskyn in die Nieuw Wereldtijdschrift (NWT).
De Coster is ook 'n visuele kunstenaar. Sy werk met videokuns, skryf vir teater en skryf ook lirieke vir musikante soos Daan Stuyven en Dez Mona. Sy werk gereeld saam met visuele kunstenaars soos die videokunstenaar Nicolas Rombouts, Eric Joris van CREW, en die kunstenaar Arne Quinze.
Proteaceae
Proteaceae is die proteafamilie wat hoort tot die orde Proteales. Die familie is groot en kom meestal in die Suidelike Halfrond voor, veral Australië en Suid-Afrika. Wêreldwyd behoort daar 2000 spesies in 64 genera aan die familie waarvan 1300 spesies in Suid-Afrika voorkom via veertien genera insluitende die bekende genus Protea. Die veertien Suid-Afrikaanse genera bestaan uit ongeveer 400 spesies en tien van die veertien genera kom slegs in die Wes-Kaap, die winterreënvalstreek, voor. Sestig van die spesies in Suid-Afrika is bome.
Proteaceae is bekend vir hul prag en rykheid en blom meestal in Wes-Kaapland aan die begin van die winter. Die koningsprotea is Suid-Afrika se nasionale blom en ook die embleem van Suid-Afrika se nasionale krieketspan. Spesies van die proteafamilie groei meestal in arm, suur, sanderige grond teen berghange van sandsteen, kwartsiet of graniet en is aangepas by periodieke veldbrande.
Wanneer te gereeld gebrand word, word hulle egter uitgeroei omdat hulle nie kans kry om saad te skiet nie. Die genera Protea en Faurea is die enigstes van die familie wat tot in Midde-Afrika voorkom en laasgenoemde het ook verteenwoordigers in Madagaskar. Slegs vyf spesies van die genus Faurea kom in Suid-Afrika voor.
Ongeveer 100 van die 130 Protea-spesies en 38 van die 40 speldekussings (Leucospermum) kom in Suid-Afrika voor. Die wat nie in die Wes-Kaap voorkom nie, groei meestal op hoogliggende dele met 'n hoë reënval, waar hulle ook dikwels mis kry. Die veertien genera van die proteafamilie wat in Suid-Afrika voorkom, is Protea (suikerbosse), Leucospermum (speldekussings), Leucadendron (tolbosse), Serruria (spinnekopbosse), Mimetes (stompies), Brabejum (wilde-amandel), Orothamnus (vleiroos), Faurea (boekenhout), Aulax (kanariebosse), Paranomus (septers), Spatalla (wolbosse), Diastella, Vexatorella en Sorocephalus (kwassies).
Die struktuur wat algemeen as die blom van 'n lid van die proteafamilie beskou word, is in werklikheid nie 'n blom nie maar 'n versameling blomme wat by die proteas en 'n paar ander genera deur groot, gekleurde skutblare omring is om 'n hofie of blomkop te vorm. Die individuele langwerpige blomme het geen afsonderlike kelk en kroon nie, maar 'n blomdek of periant wat uit vier dele bestaan.
Vier meeldrade is in lepelvormige holtes in die periantdele geleë. Wanneer die blom toe is, is die harige periant om die stamper gevou, en wanneer die blom oopgaan, buig die styl om die stempel uit die periant te trek en die slap periantdele sak dan af. Veral by die speldekussings (genus Leucospermum) is die style en stempels baie prominent.
Seldsame Proteaceae-spesies
Van die vroegste tye het die Proteaceae die aandag van reisigers en besoekers aan die Kaap getrek. Een van die eerste studies van die Kaapse Proteaceae is deur prof. Herman Boerhave van Leiden onderneem. In 1720 het by 24 illustrasies met beskrywings van verskillende genera die lig laat sien. Vandag word algemeen aanvaar dat Boerhave se plate die afdrukke is van die ongepubliseerde tekeninge van Jan Hartog hooftuinier van die Hollandse Oos-Indiese Kompanjie aan die Kaap.
Hoewel Boerhave se werk 250 jaar gelede gepubliseer is, is die identiteit van een van die plante wat hy geïllustreer het, onlangs eers met se sekerheid vasgestel. Dit is die Leucadendron floridum (tolbos), 'n pragtige struik met silwer blare en geel blomme wat net in die Kaapse Skiereiland voorkom en nou so uiters skaars is dat dit net op 'n paar moerassige plekke in die Natuurtuin Kaap die Goeie Hoop by Kaappunt aangetref word. Sommige van die plante wat aan die vroeë plantkundiges bekend was, het 'n honderd of selfs tweebonderd jaar lank “verdwyn" voor hulle herontdek is.
Die bekendste hiervan is die asemrowende Serruria florida (bergbruidjie). Die blom is in die berge van Franschhoek deur die Sweedse botanis Carl Peter Thunberg ontdek en in  1781 geïllustreer en beskrywe. Meer as honderd jaar lank was hierdie pragtige proteasoort blykbaar “uitgesterf”, want dit is eers in 1891 weer deur prof. Peter MacOwan herontdek. Toe die Nasionale Botaniese Tuin, Kirstenbosch, in 1916 tot stand gekom het, is die plantjies gekweek en die saad versprei sodat die Serruria florida vandag in die tuin van feitlik elke liefhebber van inheemse plante aangetref word en selfs so ver van sy natuurlike groeiplek soos Australië en Nieu-Seeland met groot welslae gekweek word. Maar in die gebied van sy oorsprong, die Franschoekse berge, bly die Serruria florida een van die seldsaamste plante, met net enkele struike wat nog hier en daar groei.
Die legendariese moerasroos (Orothamnus zeyheri) met sy roosagtige blomknoppe en dieprooi, half deurskynende skutblare, was in 1975 in die nuus toe dit die eerste keer reggekry is om hom buite sy natuurlike omgewing in die Botaniese Tuin van die Universiteit van Stellenbosch te kweek en so van uitsterwing te red. Die struik word op enkele hoë bergspitse in die distrik Caledon aangetref. Dit groei net in suur, turfagtige grond op koel, suidliggende hange wat voortdurend klam bly, 'n toestand wat feitlik onmoontlik is om na te boots. Die moerasroos is kort daarna ook deur die Kaaplandse Departement van Natuur- en Omgewingsbewaring in die Jonkershoek-Natuurbewaringstasie gekweek deur dit op die onderstok van 'n speldekussingprotea te ent. Die moerasrose op Stellenbosch blom gereeld en produseer saad.
'n Dramatiese verhaal was die ontdekking van die Mimetes hottentoticus (Hottentotstompie), die skouspelagtigste van al die skaars, silwer Mimetes-plante, wat heeltemal onbekend was tot dit in 1922 die eerste keer deur die bekende bergklimmer en plantversamelaar, P. Stokoe, in die Kogelberg-natuurreservaat ontdek is, net sowat 80 km van Kaapstad af. Dit  lyk ongelooflik dat een van die skouspelagtigste blomstruike van Suid-Afrika, wat so naby Kaapstad wild groei, betreklik laat eers ontdek is. Mimetes hottentoticus is 'n goeie voorbeeld van 'n endemiese (inheemse) spesie wat net op ŉ klein kolletjie van enkele hektaar voorkom.
Sy naam kry hy van die Hottentots-Hollandberge waar by groei. Ook hierdie uiters seldsame protea is in 1977 in Jonkersboek deur die Departement van Natuurbewaring gekweek. ŉ Groot getal van die Wes-Kaapse proteas word net in 'n klein kolletjie aangetref en nêrens elders nie. Sommige is selfs tot 'n enkele bergreeks beperk. Die pragtige, wynkleurige Protea aristata (kleindennesuikerbos) kom net op die Klein-Swartberg naby Ladismith voor. Hierdie protea is eers in 1941 ontdek. Vandag kan dit in Kirstenbosch in die blom gesien word.
Die seldsame sneeubalsuikerbos is nog net deur enkele bergklimmers en geesdriftige plantkundiges gesien. Dit groei op twee bergspitse van hoër as 1 850 m in die Sederberge naby Clanwilliam. Dit is spierwit en donsig met bloedrooi aan die binnekant van die skutblare. Die groot blomme groei plat teen die grond en het ses maande nodig om te ontluik. Die sneeublom se botaniese naam is Protea cryophila, wat baie paslik is, want cryophila beteken “liefde vir koue". In die winter word die plante dikwels deur 'n kwaai sneeuval oordek en hulle kan net in die hartjie van die somer in blom gesien word.
Genera
Die volgende genera behoort aan Proteaceae:
Clarkson
Clarkson is ‘n voormalige sendingstasie van die Morawiese Sendinggenootskap in die Tsitsikamma (streek). Dit is in 1839 deur biskop H.P. Hallbeck met vyf kleurlinggesinne van Enon en ‘n Fingo-hoofman met sy gevolg van kleinboere begin. William Wilberforce het 200 pond van sy vriend Thomas Clarkson ontvang vir gebruik op die nuwe sendingstasie. Clarkson was ‘n groot yweraar vir die afskaffing van slawerny. Eerw. Halter van Enon het die stasie uitgelê met Kerkstraat as die enigste straat met die bruinmense aan die een kant en die Fingo’s aan die ander kant van die straat. Desember 1840 is die eerste kerkgebou ingewy.
Eerw. Küster was van 1839 tot 1859 in beheer. Eerw. Zimmermann was met sy 25 jaar die langste op Clarkson werksaam. Die sendelinge het aanvanklik ook as onderwysers op die stasie gewerk en het hul dienste dikwels ook aan die omgewing se boere aangebied. So is boere se kinders deur hulle gedoop en is mediese hulp verleen. Goeie koringoeste, inheemse hout en die gebruik van die watermeul deur die blanke boere van die omtrek het geld opgelewer sodat in 1864 ‘n skool gebou kon word. Tydens beide wêreldoorloë is die Duitse leiers van die sendingstasie geïnterneer. Veral na die Tweede Wêreldoorlog het probleme met swak kerkbywoning, veediefstal, drankmisbruik en dranksmokkelary toegeneem. In 1970 het die Morawiërs hulle onttrek aan die beheer van die dorpie en in 1996 is die eiendomsreg aan die gemeenskap oorgedra.
In 1976 moes die Fingo’s volgens die Groepsgebiedewet na die Ciskei verhuis, maar het in 1994 weer na Clarkson en omliggende plase teruggekeer. Woonbuurte is in die dorpie vir hulle uitgelê. Weens beperkte werkgeleenthede is die werkloosheidsyfer hoog en die misdaad op ‘n onaanvaarbare hoë peil.
1188
Die jaar 1188 was 'n skrikkeljaar wat volgens die Gregoriaanse kalender op 'n Vrydag begin het. Dit was die 88ste jaar van die 12de eeu n.C. In teenstelling met gewone jare het die jaar 366 dae en 'n 29 Februarie gehad.
Harold Goodwin (Amerikaanse akteur)
Harold Goodwin (1 Desember 1902 – 12 Julie 1987) was 'n Amerikaanse akteur. Hy was bekend vir sy rolle in die rolprente Heart o' the Hills (1919), Oliver Twist, Jr. (1921), The Better 'Ole (1926), en All Quiet on the Western Front (1930).
Moskouse Staatsuniversiteit
Die Moskouse Staatsuniversiteit of Lomonosof-universiteit (Russies: Московский государственный университет имени М. В. Ломоносова (МГУ), Moskofski gosoedarstwenni oeniwersitjet imeni M. W. Lomonosowa), is die grootste universiteit van Rusland. Dit is in 1755 gestig en is die oudste in Rusland wat onafgebroke bestaan het. Die universiteit is in 1940 genoem na Michail Lomonosof, wat die stigting daarvan geïnisieer het.
Die huidige hoofgebou is ontwerp deur die argitek Ljef Roednef en is een van die Sewe Susters, die wolkekrabbers wat Josef Stalin ná die Tweede Wêreldoorlog in Moskou laat bou het as magsimbole.
Clathria nigra
Clathria nigra is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1973 deur Boury-Esnault.
Rosaceae
Rosaceae is die roos-familie wat hoort tot die orde Rosales. Hierdie familie sluit die genus Rosa in, een van die bekendste plante op aarde. Ander lede van die familie is die: appel, perske, pruim, nektarien, appelkoos, amandel, kersie, kweper en aarbei. Al die plante is afkomstig vanaf die Noordelike halfrond. Daar hoort 3000 spesies tot die familie waarvan 120 in Suider-Afrika voorkom en slegs sewe is bome.
Genera
Daar is 110 genera wat tot die familie hoort:
Spesies
Van die Suider-Afrikaanse spesies is:
Chrysobalanaceae
Chrysobalanaceae is die grysappel-familie wat hoort tot die orde Malpighiales. Die familie word hoofsaaklik in tropiese gedeeltes van die wêreld gevind. Die blare is enkelvoudig en afwisselend. Daar is ook kliere op die blaarbasis of steel. Silikakristalle kom soms in die hout voor. Hulle dra ook vlesige vrugte met 'n enkele saad. Die familie bestaan uit 525 spesies wêreldwyd waarvan slegs twee in Suider-Afrika voorkom en net een 'n boom is.
Spesies
Van die Suid-Afrikaanse spesies is:
Nathaniel Carl Goodwin
Nathaniel Carl Goodwin (25 Julie 1857 – 31 Januarie 1919) was 'n Amerikaanse akteur. Hy was bekend vir sy rolle in die rolprente Oliver Twist (1912), The Master Hand (1915), Business Is Business (1915), en The Marriage Bond (1916).
Huis van Hohenzollern-Sigmaringen
duimnael|Die Graafskap Hohenzollern-Sigmaringen duimnael|Kaart van Roemenië in die 20ste eeu
Die Huis van Hohenzollern-Sigmaringen is ’n tak van die Swabiese lyn van die Hohenzollern-dinastie. Dit het oor die Graafskap Hohenzollern-Sigmaringen geheers wat later ’n prinsdom geword het.
Geskiedenis
Die Graafskap Hohenzollern-Sigmaringen het in 1576 ontstaan met die verdeling van die Graafskap Hohenzollern, wat deel was van die Heilige Romeinse Ryk. Met die dood van die laaste Graaf van Hohenzollern, Karl I (1512–1579), is die grond tussen sy drie seuns verdeel:
Die Graafskap (sedert 1623 Prinsdom) Hohenzollern-Sigmaringen was ’n klein leengrondgebied in Suidwes-Duitsland wat in 1815 ’n onafhanklike staat geword het ná die Napoleontiese Oorloë. In die rewolusies van 1848 is die destydse heerser, Karl, onttroon. Sy seun, Karl Anton, het hom opgevolg en Pruise se hulp gevra. In ’n verdrag wat in Desember van dié jaar onderteken is, is Hohenzollern-Sigmaringen deur Pruise geannekseer met ingang van Maart 1850.
Sy tweede seun, Karl Eitel Friedrich van Hohenzollern-Sigmaringen, het prins (1866–1881) en toe koning (1881–1914) van Roemenië geword onder die naam Carol. Die huis het op die troon gebly tot met die beëindiging van die Roemeense monargie in 1947 toe die land kommunisties geword het.
Franse teenkanting teen die kandidaatskap van Carol se ouer broer, prins Leopold, vir die troon van Spanje het die Frans-Pruisiese Oorlog (1870–1871) veroorsaak wat gelei het tot die stigting van die Duitse Ryk in Januarie 1871.
Clathria pseudonapya
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1930 deur De Laubenfels.
Bergsering
Die Bergsering (Kirkia wilmsii) is 'n oorwegend klein, bladwisselende boom wat voorkom op berghellings en klipperige plekke in droë bosveld in die noordooste van Suid-Afrika. In die Krugerwildtuin word dit veral in die Malelane-gebergtes aangetref. Die spesie is inheems in Eswatini en Suid-Afrika.
Die boom se FSA-nommer is 269.
Rorkwal
Die rorkwal (Balaenoptera physalus) is 'n seesoogdier wat aan die orde van die baardwalvisse behoort. Dit is die tweede grootste walvis en die tweede grootste dier op aarde, na die blouwalvis, met 'n lengte van tot 27 m.
Rorkwalle is lank en slank, met 'n bruinerig-grys bokant en 'n valer onderkant. Daar word tussen ten minste twee subspesies onderskei: die Noordelike rorkwal van die Noordelike Atlantiese Oseaan en die groter Antarktiese rorkwal in die Suidelike Oseaan. Rorkwalle kom in al die groot oseane van die aarde voor, van poolstreke tot tropiese waters. Hulle is slegs afwesig van die gebiede naby aan die yskappe in beide die Noord- en Suidpool en ander relatief klein gebiede weg van die ope oseaan. Die hoogste bevolkingsdigtheid kom voor in matige en koel waters. Die rorkwal se dieet bestaan uit skole vissies, pylinkvis en skulpdiere, waaronder aasgarnale en planktonkrefies.
Soos ander groot walvisse, was die rorkwal 'n teiken van walvisvangers tydens die twintigste eeu en word dit tans as 'n bedreigde spesie beskou. Die Internasionale Walvisvangskomissie (IWK) het 'n moratorium op kommersiële vangs van die vinwalvis ingebring, alhoewel Ysland en Japan aangekondig het dat hulle van plan is om walvisvangs voort te sit. Japan het verklaar dat dit nie meer as 50 walvisse in die 2008-seisoen sal vang nie. Die spesie word ook deur inwoners van Groenland gevang, onder voorsiening deur die IWK wat hulle toestaan om walvisse te vang om aan hulle lewensbehoeftes te voldoen. Botsings met skepe en onderwatergeraas wat deur menslike aktiwiteit veroorsaak word hou ook 'n bedreiging vir die herstelling van die spesie in.
1189
Die jaar 1189 was 'n gewone jaar wat volgens die Gregoriaanse kalender op 'n Sondag begin het. Dit was die 89ste jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad.
David Gorcey
David Gorcey (6 Februarie 1921 – 23 Oktober 1984) was 'n Amerikaanse akteur. Hy was bekend vir sy rolle in die rolprente Pride of the Bowery (1940), Bowery Blitzkrieg (1941), Mr. Wise Guy (1942), en Angels in Disguise (1949).
Zoeloemelkbessie
Die Zoeloemelkbessie (Manilkara concolor) is 'n klein boom wat voorkom vanaf Port St. Johns tot by Beira in Mosambiek asook in Eswatini. Dit groei gewoonlik in laagliggende woude. Die boom se vrugte is rond en gelerig. Die blaarpunte is gerond. Die boom se FSA-nommer is 586.
Fakulteit (wiskunde)
In wiskunde is die fakulteit van 'n getal die produk van die getal met al die heelgetalle kleiner as daardie getal en groter as nul (dus tot by een). Bv:
In MS Excel is:
Die waarde van 0! is 1.
Staatkundig Gereformeerde Party
Die Staatkundig Gereformeerde Party (Nederlands: Staatkundig Gereformeerde Partij, SGP) is 'n Nederlandse ortodoks-Gereformeerde politieke party, wat in 1918 gestig is.
Die politieke leier is Kees van der Staaij. Die verkiesings van die nuwe Tweede Kamer op 17 Maart 2021 is deur die Staatkundig Gereformeerde Party nóg verloor nóg gewen. Die party het 3 setels behaal.
Van 14 Oktober 2010 tot 5 November 2012 het die SGP nie-amptelik die Rutte I-kabinet gesteun.
Tweede Kamer
Setels gewen:
Lana Clarkson
Lana Clarkson (5 April 1962 – 3 Februarie 2003) was 'n Amerikaanse aktrise. Sy is bekend vir haar rolle in die rolprente Fast Times at Ridgemont High (1982), Scarface (1983), en Barbarian Queen (1985), en in die televisiereeks The A-Team (1983). Sy is vermoor deur Phil Spector.
Judith Barsi
Judith Barsi (6 Junie 1978 – 25 Julie 1988) was 'n Amerikaanse aktrise. Sy was bekend vir haar rolle in die rolprente Jaws: The Revenge (1987), The Land Before Time (1988), en All Dogs Go to Heaven (1989), en in die televisiereeks Remington Steele (1982).
Barsi en haar moeder, Maria, is op 25 Julie 1988 deur haar vader, József Barsi, in hul huis vermoor.
Valence
Valence is 'n Franse stad van die gewes (région) Auvergne-Rhône-Alpes en die prefektuur van die département Drôme met 'n bevolking van 62 150 inwoners in 2014.
Nederlandse monargie
Nederland is sedert 16 Maart 1815 ’n onafhanklike monargie en word sedertdien regeer deur lede van die Huis van Oranje-Nassau.
Geskiedenis
Die eerste koning van Nederland, van 1806 tot 1810, was Frans. Napoleon Bonaparte het sy broer Louis Bonaparte aangestel as koning oor wat toe bekendgestaan het as die Koninkryk van Holland.
Die huidige monargie is oorspronklik in 1813 gestig toe die Franse uitgedryf is en die destyde Prins van Oranje verklaar is tot soewereine prins van die Verenigde Nederland. Die status van die nuwe monargie is in 1815 bevestig by die Kongres van Wene as deel van die herindeling van Europa ná die val van Napoleon. Die hedendaagse Nederland en België is aan die Huis van Oranje-Nassau toegeken om oor te heers as die Verenigde Koninkryk van Nederland. Die koning van Nederland het ook die erflike groothertog van Luxemburg geword.
Die eerste koning van Nederland, Willem I, was as kind van prinses Albertine -Agnes van Oranje Nassau (kleindogter van prins Willem van Oranje) ’n direkte afstammeling van Willem van Oranje wat Nederland sedert 1568 gelei het in hul tagtigjarige stryd om onafhanklikheid van Spanje. Sy familie het ’n groot invloed op die Nederlandse politiek gehad en was afkomstig van Dillenburg, Duitsland, tuiste van die Nassau-familie. Willem se titel "Prins van Oranje" het hy gekry deur sy erfenis van die Prinsdom van Orange, Frankryk, in 1544.
Abdikasie het ’n tradisie geword in Nederland. Koningin Wilhelmina en koningin Juliana het albei geabdikeer ten gunste van hul dogters en Willem I het geabdikeer ten gunste van sy oudste seun, Willem II van Nederland. Op 30 April 2013 het koningin Beatrix geabdikeer ten gunste van haar oudste seun, Willem-Alexander van Nederland.
Monarge van Nederland
Toe Wilhelmina (regeer 1890–1948) op tienjarige ouderdom koningin word, het haar ma, koningin Emma, tweede vrou van wyle Willem III, as regent waargeneem totdat Wilhelmina agtien word. Luxemburg was onder die Saliese wet nie bereid om ’n dame as heerser te aanvaar nie. Hule het Adolf, die voormalige Hertog van Nassau, gekies as Groothertog van Luxemburg en so die vereniging tussen Nederland en Luxemburg beëindig. Wilhelmina se bewind is oorheers deur die twee wêreldoorloë. Sy en haar man, Heinrich von Mecklenburg-Schwerin, het een dogter, Juliana, gehad wat in 1948 koningin geword het. Wilhelmina is in 1962 oorlede.
Juliana (regeer 1948–1980) het ’n meer moederlike karakter gehad. Sy het getrou met prins Bernard von Lippe-Biesterfeld en hulle het vier dogters gehad: Beatrix, Irene, Margriet en Christina. Sy is op 20 Maart 2004 oorlede en haar man op 1 Desember 2004.
Koningin Beatrix (regeer 1980–2013) en haar man, wyle prins Claus, het drie seuns: Willem-Alexander, wyle prins Friso en prins Constantijn.
Koning Willem-Alexander (in 1967 gebore) was sedert 1980 die Prins van Oranje. Hy het geskiedenis aan die Universiteit van Leiden studeer en is getroud met koningin Máxima (gebore Máxima Zorreguieta Cerruti), ’n bankier wie se pa ’n minister van landbou in Argentinië was.
Hulle het drie dogters, Catharina-Amalia, Alexia en Ariane.
1190
Die jaar 1190 was 'n gewone jaar wat volgens die Gregoriaanse kalender op 'n Maandag begin het. Dit was die 90ste jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad.
Eaton se pylsterteend
Eaton se pylsterteend (Anas eatoni) is 'n eend wat deur die IUBN geklassifiseer word as 'n kwesbare spesie. Dit is genoem na die Engelse verkenner en naturalis Alfred Edmund Eaton. Eaton se pylsterteend is verwant aan die gewone pylsterteend en daar word gemeen dat dit daarvan afgesplinter en in aparte spesies ontwikkel het. Die manlike voēls ontwikkel nie volle broeivere nie.
President Kruger-kinderhuis, Pretoria
Die President Kruger-kinderhuis, Pretoria, is ’n instelling van die Gereformeerde Kerke in Suid-Afrika in die Pretoriase voorstad Villieria vir die versorging van kinders wat nie ouers het nie of wie se ouers nie na hulle kan omsien nie. Die tehuis vier in 2019 sy 80ste bestaansjaar.
Eaton se pylsterteend
In die 1950's en 1960's is Anas eatoni eatoni na Amsterdameiland ingevoer, maar dit is sedert 1970 nie daar gesien nie en daar word aangeneem dat dit weer uitgesterf het. Die inheemse Amsterdameilandeend (Anas marecula) het in 1800 uitgesterf.
President Kruger-kinderhuis, Pretoria
Die President Kruger-kinderhuis, Pretoria, het op 2 Oktober 1939 in Voortrekkersweg, Gezina, geopen, ’n maand ná die uitbreek van die Tweede Wêreldoorlog. Reeds vroeg in die geskiedenis van die Gereformeerde Kerke van Suid-Afrika is gepraat oor die oprigting van ’n kinderhuis. Met die eerste Sinode in 1904 is ’n beskrywingspunt ingedien wat gelui het: “De Sinode neme in overweging hel oprichten van een weeshuis voor kinderen onzer kerk.” Dis waarskynlik ingedien deur prof. Jan Lion Cachet. Maar eers veel later is die stigting van ’n kinderhuis verwesenlik.
Wymondham
Wymondham is 'n dorp in die Engelse graafskap Norfolk. Volgens die 2001-sensus het die dorp 'n bevolking van 23 120 gehad. Wymondham is padlangs ongeveer 15 km vanaf Norwich geleë.
President Kruger-kinderhuis, Pretoria
Aanleiding tot stigting
Op die GKSA se Sinode van 1924 en 1927 op Reddersburg is ’n rapport oor die weesinrigting ingedien. In die twintigerjare het die diakonie van Reddersburg begin met ’n plaaslike kinderhuis. Hulp is gevra van ander gemeentes, maar die kinderhuis op Reddersburg moes ná ongeveer twee jaar sluit weens ’n gebrek aan steun.
Eaton se pylsterteend
Die bevolking is aan die afneem en die getalle kan nou reeds heelwat minder wees as hierbo vermeld. Die eende is vroeër deur onder andere seeleeujagters gejag met 200 tot 300 wat elke jaar geskiet is na die vestiging van 'n basis in 1950. Ingevoerde roofdiere is nou die grootste bedreiging op Possession, Cochonseiland in Crozet en op die Kergueleneilande. Die voëls wat na Amsterdameiland ingevoer is, het waarskynlik uitgesterf as gevolg van wilde huiskatte en bruin rotte. Konyne is in 1992 op van die Kergueleneiland met gif uitgeroei.
Eaton se pylsterteend is in 1983 op 'n posseël van 1,5 en 1,8 frank van die Franse Suidelike en Antarktiese Gebiede afgebeeld.
President Kruger-kinderhuis, Pretoria
Aanleiding tot stigting
Die gevolge van die Depressie is nêrens in Suid-Afrika in sy naakte verarming soos in Johannesburg gesien nie. Boere is van hul plaas verdryf deur die droogte en het koers gevat na die diamantdelwerye op Lichtenburg. Haglike omstandighede het van die plaasboer noodgedwonge ’n stadsmens gemaak. Beter vooruitsigte het sommige na Johannesburg se goudmyne gelok, maar werkloosheid, myntering en armoede het die diakens van die Rand en Pretoria bewoë gelaat oor die toestand van die kinders wat versorging nodig gehad het. Die stad het menige arbeider geestelik laat verdwaal en gebroke huisgesinne gelaat. Die verloop en uiteindelike oprigting van ’n weeshuis was werkiik ’n droom wat werklikheid geword het. Die arbeid word bekroon, het prof. S.P. (Zeller) van der Walt in 1989 in Die President Kruger-tehuis vir onversorgde weeskinders geskryf. (Hy was toe reeds 82 en is ses jaar later oorlede.)
Bouwerk
Deur die bemiddeling van min. P.G.W. Grobler, ’n lidmaat van die Gereformeerde Kerk Rustenburg, is ’n stuk grond in Voortrekkersweg, Gezina (genoem na Gezina Kruger, ook ’n Gereformeerde), aan die diakonie geskenk met die spesifieke voorwaarde dat ’n kinderhuis gebou word.
Ten spyte van die drukkende depressie het die middele vinniger ingekom. Die Gereformeerde argitek P.S. Dykstra is gevra om die planne gereed te kry met die oog op die bou van die gebou ten bedrae van £3 000. En in 1936 het die bouwerk begin, maar die ideaal is eers in 1939 verwesenlik.
Grobler het die hoeksteen op 11 Maart 1939 gelê. In die rede van prof. dr. Ferdinand Postma kom die volgende sin voor: “Die wêreld maak oorlog en vermenigvuldig weeskinders. Die kerk maak deure oop en neem weeskinders tuis.” Die gebou is voltooi vir die bedrag van £5 200. Almal was daarvan oortuig dat die diakens ’n groot daad van liefde verrig het, skryf prof. Van der Walt. Met die oopmaak van deure van die President Kruger-kinderhuis was daar 4 weeskinders en ’n week later reeds ’n sewetal. Daar was plek vir 60 seuns en dogters.
Uitbreiding
Mnr. en mev. J.J. Malan is as eerste huisouers aangestel. In 1943 het ook ’n huis in Johannesburg geopen as gevolg van die groot aanvraag van aansoeke vir opname om kinders te plaas. In 1961 het ook die kinderhuis op Reddersburg geopen, wat vandag nog huisvesting aan 63 kinders bied, maar die huis in Johannesburg moes in 2000 sluit weens ’n geldgebrek. Prof. Van der Walt het met die vyftigjarige viering in 2000 geskryf: “Toe dit eers begin het, het dit soos ’n stoomtrein voortgedreun.”
In 1976 het die Pretoriase tehuis verhuis vanweë die staat se behoefte om ’n pad deur die vorige gronde te bou. Dit het toe nie gebeur nie, maar ’n nuwe huis is wel gebou en die kinderhuis se tuiste is nou in 31ste Laan, Villieria. Die inwoners van die tehuis skakel nou in by die Gereformeerde kerk Oos-Moot, in dieselfde straat.
Clathria reticulata
Clathria reticulata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Tolien
thumb|[[New Horizons se saamgestelde kleurfoto van toon sy rooi kleur vanweë toliene op sy oppervlak. ]]
Clathria reticulata
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Tolien
Toliene (van die Griekse θολός tholós, "wasig" of "troebel") is die naam wat die sterrekundige Carl Sagan ingevoer het vir ’n groot verskeidenheid organiese verbindings wat gevorm word deur ultravioletsonstraling van eenvoudige verbindings wat koolstof bevat, soos koolstofdioksied, metaan of etaan , dikwels in kombinasie met stikstof  of water. Toliene vorm nie natuurlik op die moderne Aarde nie, maar word in groot hoeveelhede aangetref op die oppervlak van ysliggame in die buitenste Sonnestelsel, en as rooierige gasdeeltjies in die atmosfeer van planete en mane in dié streek.
In die teenwoordigheid van water kan toliene rou materiale wees vir prebiotiese chemie, dus die nielewende chemie wat die basiese chemikalieë is wat lewe vorm. Hul bestaan het implikasies vir die oorsprong van lewe op Aarde en moontlik ander planete. As deeltjies in ’n atmosfeer verstrooi toliene lig en kan hulle die bewoonbaarheid van planete beïnvloed.
Op die mane Triton en Titaan word toliene van stikstof en metaan onder die invloed van sonlig gevorm. Triton se atmosfeer bevat 99,9% stikstof en 0,1% metaan, en Titaan s’n 98,4% stikstof en 1,6% metaan. Die oranjerooi kleur van laasgenoemde se atmosfeer word juis deur die aanwesigheid van toliene veroorsaak.
Ook op Pluto se grootste maan, Charon, kom toliene aan die noordpool voor, blyk uit waarnemings van die ruimtetuig New Horizons, wat in 2015 verby die dwergplaneet gevlieg het. Die hele, wat ook deur New Horizons besoek is, is rooierig vanweë toliene op sy oppervlak.
Achmat Kadirof
Achmat Abdoelchamidowitsj Kadirof (Russies: Ахмат Абдулхамидович Кадыров; 23 Augustus 1951 – 9 Mei 2004), soms ook gespel Achmad, was die hoof-moefti van die Tsjetsjeense Republiek van Itsjkerië in die 1990's tydens en ná die eerste Tsjetsjeense Oorlog. Met die uitbreek van die tweede Tsjetsjeense Oorlog het hy sy dienste aan die Russiese regering gebied en later die president van Tsjetsjnië geword (vanaf 5 Oktober 2003).
Hy is in Mei 2004 in ’n bomaanval dood. Sy seun, Ramzan Kadirof, het in Maart 2007 een van sy opvolgers as president geword.
Tết Offensief
Die Tết Offensief of Tết Aanval (Viëtnamees: Sự kiện Tết Mậu Thân 1968 of Tổng tiến công và nổi dậy Tết Mậu Thân) was 'n reeks operasionele aanvalle gedurende die Viëtnamoorlog, gekoördineer tussen bataljon sterkte elemente van die Nasionale Front vir die Bevryding van Viëtnam of "Viëtkong" (VC) en Divisie eenhede van Noord-Viëtnam se People's Army of Vietnam (PAVN), teen Suid-Viëtnam se Army of the Republic of Vietnam (ARVN), die Verenigde State militêre eenhede en ander ARVN-geallieerde magte. Die operasies word genoem die Tết Offensief omdat dit beplan was om in aanvang te neem die nag van 30-31 Januarie 1968, Tết Nguyên Đán (die maan nuwe jaar). Die offensief het aangehou tot in 1969.
Die Tết Offensief het tot 'n operasionele nederlaag vir die Noord-Viëtnam en VC gely. Die Tết Offensief word egter ook algemeen beskou as 'n keerpunt in die Viëtnamoorlog waartydens die NLF en PAVN 'n enorme sielkundige en propagandaoorwinning behaal. Populêre steun vir die oorlog in die VSA het gou hierna gekwyn en het bygedra tot die onttrekking van Amerikaanse soldate. Die Amerikaanse publiek het veel meer kritiek uitgespreek teen die oorlogbeleid van President Lyndon B. Johnson na die Tết Offensief. Die entiteit wat mees direk deur die aanvalle beïnvloed is, was die regering van die Republiek van Viëtnam van Nguyễn Văn Thiệu wie se militêre en politieke afhanklikheid van die VSA gedemonstreer is aan die bevolking. Die Tết Offensief word algemeen beskou as 'n voorbeeld van die waarde van propaganda en die media se invloed in die najaag van militêre doelwitte.
Witpensvlieëvanger
Die Witpensvlieëvanger (Bias musicus) is 'n voëlspesie wat in Afrika voorkom.
Dit word in Angola, Benin, Kameroen, Sentraal-Afrikaanse Republiek, Republiek van die Kongo, Demokratiese Republiek van die Kongo, Ekwatoriaal-Guinee, Gaboen, Gambië, Ghana, Guinee, Guinee-Bissau, Ivoorkus, Kenia, Liberië, Malawi, Mosambiek, Nigerië, Sierra Leone, Soedan, Tanzanië, Togo, Uganda en Zimbabwe gevind. Die voël se natuurlike habitat is subtropiese of tropiese droë bosse, subtropiese of tropiese vogtige laaglandwoude en subtropiese of tropiese klam bergwoude.
Die wyfie doen die meeste van die neskonstruksie. Die nes bestaan ​​uit 'n netjiese, vlak houer gebou van dun stamme, blaar stingels en bas. Dit word gewoonlik op 'n horisontale tak tussen die regopstaande takkies gebou. Die broeiseisoen is vanaf September tot Desember.
Dit lê 2-3 eiers, wat deur beide geslagte vir 18-19 dae, afwisselend in skofte van 10-70 minute, uitgebroei. Die kuikens word deur albei ouers versorg en verlaat die nes na ongeveer 18-23 dae. Hulle word daarna steeds gevoed deur die ouers vir 'n verdere 2 weke tot 3 maande en word eers ten volle onafhanklik 'n maand of twee voor die volgende teelseisoen.
1192
Die jaar 1192 was 'n skrikkeljaar wat volgens die Gregoriaanse kalender op 'n Woensdag begin het. Dit was die 92ste jaar van die 12de eeu n.C. In teenstelling met gewone jare het die jaar 366 dae en 'n 29 Februarie gehad.
Party vir die Diere
Die Party vir die Diere (Nederlands: Partij voor de Dieren, afgekort PvdD) is 'n Nederlandse politieke party, wat op 28 Oktober 2002 gestig is. Die party staan vir 'n dier- en omgewingsvriendelike beleid. Nederland is sedert 30 November 2006 die eerste land ter wêreld waarin 'n party met dié hooftema in die parlement verteenwoordig is.
Troy Blacklaws
Troy Blacklaws (1965-) is ’n Suid-Afrikaanse skrywer en onderwyser wie se eerste roman, Karoo Boy, later vir die verhoog aangepas en groot lof toegeswaai is. Sy ander romans sluit in Blood Orange en Crael Crazy Beautiful World.
Lewensloop
Troy Michael Douglas Blacklaws is op 9 September 1965 in Pinetown gebore. Hy matrikuleer van die Hoër Jongenskool Paarl waarna hy aan Rhodes-universiteit studeer. Ná sy studies voltooi hy sy militêre diensplig en word 'n onderwyser. Hy het Engels in Engeland (by Stowe en Sherborne), Duitsland, Oostenryk en Singapoer aangebied.
Blacklaws se eerste boek, Karoo Boy, is in 2004 gepubliseer. Die boek is as "'n oproerige visie van Kaapstad in 1976" beskryf.
Sy tweede roman was Blood Orange, die verhaal van 'n wit seun in Afrika. Dit was die eerste keer in 2005 gepubliseer en is 'n samesmelting van memoires en fiksie. Die roman is deur Blacklaws, Greig Coetzee en Craig Morris vir die verhoog aangepas. Die toneelstuk, onder regie van Coetzee, is die eerste keer in Julie 2006 deur Morris by die Nasionale Kunstefees in Grahamstad opgevoer.
In 2010 publiseer Blacklaws die fabel Bafana Bafana: A Story of Soccer, Magic and Mandela. Die boek is deur Andrew Stooke geïllustreer.
Ouetehuis
'n Ouetehuis of aftreeoord is 'n behuisingsfasiliteit vir meerdere wonings wat vir bejaarde mense bedoel is. Gewoonlik het elke persoon of paartjie in die huis 'n kamer soos wat in 'n woonstel aangetref word, of 'n suite van kamers. Bykomende fasiliteite is binne die gebou beskikbaar. Dit kan fasiliteite insluit vir maaltye, byeenkomste, ontspanningsaktiwiteite en een of ander vorm van gesondheidsorg of gasvryheid. 'n Plek in 'n aftreeoord kan op 'n huurbasis betaal word, soos 'n woonstel, of dit kan altyd op dieselfde basis as 'n woonstel gekoop word. 'n Aftreeoord verskil van 'n ouetehuis, hoofsaaklik in die vlak van mediese sorg. Aftreegemeenskappe, anders as aftreeoorde, bied inwoners afsonderlike en onafhanklike huise.
ChristenUnie
Die ChristenUnie (Nederlands: ChristenUnie, CU) is 'n Nederlandse ortodoks-Protestantse politieke party, wat in 2001 gestig is. Die ChristenUnie is uit twee Protestantse partye gevorm: die Gereformeerd Politiek Verbond (GPV) en die Reformatoriese Politieke Federasie (RPF).
Die politieke leier is Mirjam Bikker. Die verkiesings van die nuwe Tweede Kamer op 17 Maart 2021 is deur die ChristenUnie nóg verloor nóg gewen. Die party het 5 setels behaal.
Tweede Kamer
Setels gewen:
Deelname aan die regering
Van 22 Februarie 2007 tot 10 Oktober 2010 het die ChristenUnie met die CDA en de PvdA die Balkenende IV-kabinet gevorm. CU-politikus André Rouvoet was die tweede adjunk-premier.
Van 26 Oktober 2017 tot 10 Januarie 2022 het die CU met die VVD, CDA en D66 die Rutte III-kabinet gevorm. CU-politikus Carola Schouten was die derde adjunk-premier.
Sedert 10 Januarie 2022 vorm die CU met dieselfde partye die Rutte IV-kabinet. CU-politikus Carola Schouten is weer die derde adjunk-premier.
Hendrik Adriaan van Reede tot Drakestein
Hendrik Adriaan van Reede tot Drakestein (Amsterdam, 13 April 1636 – 15 Desember 1691), sedert 1680 heer van Mijdrecht, was 'n krygsman en administratiewe beampte van die VOC. As kommandant van die Malabar het hy hom ook met plantkunde besig gehou. Hy het 'n boek uitgegee, waarin 740 plante beskryf word en hiervoor het hy talle mense in diens geneem. Dié werk het in vier tale verskyn: Latyn, Arabies, Sanskrit en Malayalam en is daarná in Nederlands vertaal. In 1684 kry hy die opdrag om die korrupsie en die morshandel in VOC-faktorye in Indië aan te pak. Hy besoek die Kaapkolonie, die Koromandelkus en Bengale. In 1691 is hy op pad van Kochi na Suratte dood en word hy daar met groot vertoon begrawe.